Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7429

(6) Az acélipari vállalkozások kutatási és fejlesztési projektjei kiadásának fedezéséhez nyújtott támogatás abban az esetben tekinthető összeegyeztethetőnek a közös piac szabályszerű működésével, ha a szóban forgó kutatási és/vagy fejlesztési projekt az alábbi célkitűzések valamelyikét szolgálja: – a termelési költségek csökkentése (többek között az energiatakarékosság), vagy a termelékenység fokozása, – a termékek minőségének javítása, – a vas- és acélipari termékek teljesítményének javítása és az acél szélesebb körű hasznosítása, – munkakörülmények javítása az egészség és a biztonság tekintetében. A fent említett célokra nyújtott támogatás teljes összege nem haladhatja meg a projekt támogatható költségeinek 50%-át. Csak a projekttel közvetlenül összefüggő költségek támogathatóak, a termelési folyamattal összefüggő beruházásokhoz ilyen támogatás nem adható.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes